रविवि परीक्षा में प्रवेश पत्र जारी, 1.58 लाख परीक्षार्थी होंगे शामिल
पं.रविशंकर शुक्ल विश्वविद्यालय की परीक्षा के प्रवेश पत्र जारी हो गए हैं। यह कॉलेजों में भेजे जाने के साथ ही वेबसाइट पर भी अपलोड किए गए हैं। परीक्षा में इस बार 1.58 लाख परीक्षार्थियों के शामिल होने का अनुमान है। पिछली बार की तुलना में यह संख्या एक लाख कम है। परीक्षा के लिए प्रदेश में करीब सवा सौ केंद्र बनाए गए हैं। इसमें दुर्ग संभाग वाले कॉलेज को भी केंद्र के रूप में शामिल किया गया है।
विवि के अफसरों का कहना है कि अंतिम समय-सारणी भी जारी की जा चुकी है। इसमें बीकॉम व लैंग्वेज के एक-एक पर्च में बदलाव है। अन्य परीक्षाएं यथावत रखी गई हैं। इसमें कोई बदलाव नहीं किया गया है। जैसे रविवि की वार्षिक परीक्षा तीन पालियों में होगी। पहली पाली सुबह 7 से होगी। इस पाली में बीएससी, बीएससी होमसाइंस, बीसीए, बी.लिब, एमए पूर्व एवं अंतिम इतिहास, अर्थशास्त्र, राजनीति, समाजशास्त्र, भूगोल, मनोविज्ञान।
दूसरी पाली सुबह 11 बजे से होगी। इस पाली में बीकॉम, पीजी पूर्व एवं अंतिम अंग्रेजी, दर्शन, भाषा विज्ञान, प्राचीन भारतीय इतिहास, एमफिल के तहत हिंदी, अंग्रेजी, मनोविज्ञान, समाजशास्त्र, भूगोल, इतिहास, एमकॉम पूर्व एवं अंतिम, संस्कृत समेत अन्य। तीसरी पाली दोपहर 3 बजे से होगी। इसमें बीए, बीए क्लासिक्स, भूतपूर्व छात्रों के लिए बीएड, बीपीएड व एमएड की परीक्षा होगी।
सटिर्फिकेट कोर्स के लिए आवेदन 15 तक
पं.रविशंकर शुक्ल विश्वविद्यालय के अध्ययनशाला में संचालित महिला अध्ययन केंद्र में तहत चलाए जा रहे सटिर्फिकेट कोर्स के लिए आवेदन की प्रक्रिया शुरू हो गई है। आवेदन 15 मार्च तक स्वीकार किए जाएंगे। वुमन लॉ एंड जेंडर जस्टिस नामक कोर्स की यह परीक्षा अप्रैल में आयोजित की जाएगी। परीक्षा एवं प्रोजेक्ट शुल्क 1190 रुपए है।
दो महीने होगी रविवि की परीक्षा
रविवि की वार्षिक परीक्षा दो महीने तक होगी। सबसे लंबी परीक्षा बीएससी की है। यह 17 मार्च से शुरू होकर 17 मई तक चलेगी। अन्य परीक्षाअों में बीए की परीक्षा17 मार्च से 15 मई। बीकॉम 17 मार्च से 26 अप्रैल। बीसीए 20 मार्च से 24 अप्रैल। बीएससी होमसाइंस 14 मार्च से 18 अप्रैल। एमए इतिहास 1 अप्रैल से 26 अप्रैल। एमए इकॉनॉमिक्स 25 मार्च से 25 अप्रैल। एमए राजनीति 24 मार्च से 24 अप्रैल। एमए के बाकी कोर्स 25 मार्च से 18 अप्रैल।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva